Legal Document

Category: 4

Text:
4. ΝΟΜΟΣ υπ’ αριθ. 3319 της 26 Ιουλ. /4 Αυγ. 1955 Περί τροποποιήσεως και συμπληρώσεως του άρθρ. 5 του Νόμ. 2049/52 «περί κυρώσεως, τροποποιήσεως και συμπληρώσεως του υπ’ αριθ. 1843/1951 Α.Νόμου «περί τροποποιήσεως και συμπληρώσεως διατάξεών τινων του υπ’ αριθ. 1565/1939 Α.Νόμου «περί κώδικος ασκήσεως του ιατρικού επαγγέλματος». Άρθρον μόνον:.-1(Αντικαθίσταται το άρθρ. 5 του Α.Ν. 1843/1951, ως ετροποποιήθη, συνεπληρώθη και εκυρώθη δια του άρθρου δευτέρου του Νόμ. 2049/1952). 2.Η παρ. 1 του άρθρ, 28 του Νόμ. 2262/52 «περί τροποποιήσεως και συμπληρώσεως του Νόμ. 1726/51 «περί Κώδικος καταστάσεως των Δημοτικών και Κοινοτικών υπαλλήλων» η παρ. 5 του άρθρ. 24 του Ν.Δ. 2592/1953 «περί οργανώσεως Ιατρικής Αντιλήψεως», ως και πάσα διάταξις παντός ετέρου Νόμου γενικού ή ειδικού αντικειμένη εις τας διατάξεις του παρόντος Νόμου, ως και εις τας διατάξεις του Α.Ν. 1565/39 «περί ασκήσεως του Ιατρικού επαγγέλματος» ως ούτος ετροποποιήθη και συνεπληρώθη δια του Α.Ν. 1843/51 κυρωθέντος, τροποποιηθέντος και συμπληρωθέντος δια του Νόμ. 2049/52, καταργείται. 3.(Εξαιρούνται των διατάξεων του άρθρ. 2 του Α.Ν. 1843/1951 ως εκυρώθη και ετροποποιήθη δια των διατάξεων των παρ. 2 και 3 του άρθρου δευτέρου του Νόμ. 2049/1952 οι οργανισμοί Τοπικής Αυτοδιοικήσεως και τα πάσης φύσεως δημοτικά ή κοινοτικά ιδρύματα). Η παρ. 3 κατηργήθη δια του άρθρ. 8 Ν.Δ. 3623/ 1956.